चीनी ताइपे ने 4-1 हराया; तृषा-गायत्री की जोड़ी जीती
Sudirman Cup 2023 (Sudirman Cup 2023) Performance - भारतीय बैडमिंटन टीम को सुदीरमन कप के अपने पहले मुकाबले में चीनी ताईपे  के खिलाफ 3-0 से हार का सामना करना पड़ा। मिक्सड टीम चैंपियनशिप में अब तक एक भी पदक न जीत पाने वाली भारतीय टीम ने शुरुआती तीनों मैच गंवा दिए
भारतीय बैडमिंटन टीम को सुदीरमन कप 2023 के अपने पहले मुकाबले में चीनी ताइपे के खिलाफ 4-1 से हार का सामना करना पड़ा। मिक्स्ड टीम चैंपियनशिप में अब तक एक भी पदक न जीत पाने वाली भारतीय टीम ने शुरुआती चारों मैच गंवा दिए।
भारतीय टीम को मिक्स्ड डबल्स, मेंस सिंगल्स, विमेंस सिंगल्स और मेंस डबल्स में हार का समाना करना पड़ा। वहीं विमेंस डबल्स में तृषा जॉली और गायत्री गोपीचंद की जोड़ी ने जीतकर भारत को 7 पॉइंट दिलाए।
पहला मैच मिक्स्ड डबल्स का खेला गया। जिसमें अश्विनी पोनप्पा और के साई प्रतीक की भारतीय जोड़ी को होंग वेई और ली चिया सीन से हार का सामना करना पड़ा।
ताइपे जोड़ी ने भारतीय जोड़ी को पहले गेम में 18-21 से हराया। भारतीय जोड़ी ने दूसरे गेम में वापसी कर इसे 26-24, से जीत लिया। वहीं तीसरे गेम में ताइपे जोड़ी ने शुरुआत से बढ़त बना लिया और भारतीय जोड़ी को वापसी करने का मौका नहीं दिया। इस गेम को 21-6 से जीत लिया।
एचएस प्रणय लगातार दोनों गेम गंवाए
वहीं दूसरा मैच मेंस सिंगल्स का खेला गया। मेंस सिंगल्स मुकाबले में भी भारत के एचएस प्रणय को दुनिया के नंबर पांच चाउ टिएन चेन से हार का सामना करना पड़ा। चीनी ताइपे के चाउ टिएन चेन ने प्रणय को 21-19, 21-15 से हराया।
सिंधु ने भी गंवाया अपना मैच
तीसरा मैच विमेंस सिंगल्स का हुआ। इसमें पीवी सिंधु अपना मुकाबला पूर्व वर्ल्ड नंबर 1 ताई जू से 21-14, 18-21 21-17 से हार गईं। सिंधु की ताई जू से यह 18वीं हार है। अब तक हुए 23 मुकाबले में ताई जू ही भारी पड़ी हैं। सिंधु को केवल 5 बार जीत मिली है।
सिंधु ने ताई जू से पहला गेम 14-21 से हारने के बाद दूसरे गेम में वापसी की और इसे 21-18 से जीत लिया। वहीं तीसरे गेम में ताई जू ने सिंधु को 21-17 से हराकर मुकाबला अपने नाम कर लिया।
एशियन चैंपियनशिप में गोल्ड जीतने वाले सात्विक-चिराग भी डबल्स में हारे
चौथा मैच मेंस डबल्स का खेला गया। इसमें सात्विक और चिराग की भारतीय जोड़ी को चीनी ताइपे की ली यांग और वांग ची-लिन से 21-13, 17-21, 21-18 हार का सामना करना पड़ा। पहला गेम लीयांग और वांग ची लीन की जोड़ी ने आसानी से 21-13 से जीत लिया। लेकिन दूसरे गेम में उन्हें भारतीय जोड़ी से चुनौती का सामना करना पड़ा। सात्विक और चिराग ने वापसी करते हुए वर्ल्ड नंबर 12 ली यांग और वांग ची लिन को 21-16 से हराया। वहीं तीसरा गेम चीनी ताइपे की जोड़ी ने 21-18 से जीत कर यह मैच जीत लिया।
तृषा जॉली और गायत्री गोपीचंद ने भारत को 7 पॉइंट दिलाए
आखिरी और पांचवां मैच विमेंस डबल्स के खेले गए। इस में तृषा जॉली और गायत्री गोपीचंद की जोड़ी ने ली चिया सीन और टेंग चुन सुन जोड़ी को हरा कर भारत को 7 पॉइंट दिलाया।
पहले गेम में भारतीय जोड़ी को 21-15 से हार मिली। उसके बाद तृषा जॉली और गायत्री गोपीचंद ने वापसी करते हुए दूसरे गेम को 21-18 और तीसरे गेम को 21-13 से जीत कर भारत को पहली जीत दिलाई।
पांच कैटेगिरी में खेला जाता है सुदीरमन कप
सुदीरमन कप पांच कैटेगिरी में होता है। इसमें विमेंस सिंगल्स, मेंस सिंगल्स, विमेंस डबल्स, मेंस डबल्स और मिक्सड डबल्स के कैटेगिरी मे मैच होते हैं। सबसे ज्यादा कैटेगिरी जीतने वाली टीम विजेता होती है।
कितनी टीमों ने किया है क्वालिफाई
सुदीरमन कप के 18वें एडिशन के लिए इस बार 16 टीमों ने क्वलिफाई की है। 16 टीमों को चार ग्रुप में बांटा गया है। भारत ग्रुप सी में है। इस ग्रुप में मलेशिया, चीनी ताइपे और ऑस्ट्रेलिया है। वहीं ग्रुप ए में डिफेंडिंग चैंपियन चीन, डेनमार्क, सिंगापुर और मिस्र है। जबकि ग्रुप बी इंडोनेशिया, थाईलैंड, जर्मनी और कनाडा की टीम शामिल है। वहीं ग्रुप डी में जापान, दक्षिण कोरिया, फ्रांस और इंग्लैंड शामिल हैं।
प्रत्येक ग्रुप की टॉप टीमें पहुंचेगी क्वार्टर फाइनल में
प्रत्येक ग्रुप से शीर्ष दो टीमें क्वार्टर फाइनल के लिए क्वालिफाई करेंगी जो 19 मई को होगा। सेमीफाइनल 20 मई को खेला जाएगा और फाइनल 21 मई को होगा। भारत ने पिछले महीने दुबई में हुए एशियाई बैडमिंटन चैंपियनशिप में ब्रॉन्ज मेडल जीतकर इसके लिए क्वालिफाई किया है।
सुदीरमन कप में भारत क्वार्टर फाइनल से आगे नहीं बढ़ सका है
सुदीरमन कप में भारत क्वार्टर फाइनल से आगे नहीं बढ़ सका है। भारत दो बार 2011 और 2017 में क्वार्टर फाइनल में पहुंचा है। पिछली बार तो भारत नॉकआउट चरण में भी नहीं पहुंच पाया था।
चीन ने सबसे ज्यादा बार जीता है खिताब
इस प्रतियोगिता में अभी तक चीन का दबदबा रहा है। चीन 12 बार खिताब अपने नाम कर चुकी है। जबकि साउथ कोरिया 4 बार जीतने में सफल हुई हैं। वहीं एक बार खिताब पर इंडोनेशिया ने कब्जा जमाया है।
क्या है सुदीरमन कप
सुदीरमन कप वर्ल्ड टीम चैंपियनशिप है, जो हर दो साल में आयोजित की जाती है और खेल में सबसे प्रतिष्ठित खिताबों में से एक है। इस कप का नाम इंडोनेशिया के पूर्व बैडमिंटन खिलाड़ी और बैडमिंटन एसोसिएशन ऑफ इंडोनेशिया (PBSI) के संस्थापक डिक सुदीरमन के नाम पर रखा गया है।